Stellenbosch-bylmoorde: Huis in markFoto: http://www.remaxoaktree.co.za/ Die luukse huis in Stellenbosch waar drie lede van die Van Breda-gesin vroeër vanjaar met ŉ byl vermoor is, is te koop. Netwerk24 het berig die huis in die De Zalze-gholflandgoed is in die mark vir R6,2 miljoen. Volgens die eiendomsagent RE/MAX spog die huis met vier slaapkamers, vier badkamers, twee leefruimtes, ŉ swembad en twee motorhuise. Die meubels word afsonderlik verkoop. Volgens Deon de Swardt, ŉ verteenwoordiger van RE/MAX, is ŉ woordelikse aanbod reeds vir die eiendom gemaak. Martin van Breda (55), sy vrou, Teresa (54), en hul seun Rudi (22) is in Januarie in die huis vermoor, terwyl hul dogter, Marli (16), en seun Henri (20) die aanval oorleef het. Marli is ernstig in die aanval beseer. Netwerk24